เเฟนเป้นเมนส์ก่อนมีเพศสัมพันธ์1สัปดาห์ พอตอนมีเพศสัมพันธ์ผมใส่ถุงยางนะหลังเสร่จผมก้ให้แฟนผมกินยาคุมฉุกเฉินทันทีและกินเม้ดถัดมาภายใน12 ชม.ตามที่กำหนดไว้ พอผ่านไป1สัปดาห์เเฟนมีเลือดออกมาเหมือนประจำเดือนพอเดือนถัดมาประจำเดือนก้มาไม่ตรงกำหนดตอนนี้ผ่านกำหนดที่ประมาน2อาทิตแล้วประจำเดือนนางยังไม่มาเลยครับ สงสัยว่านี่คือผลข้างเคืองของยามั้ยครับ หรือว่าเป้นอย่างอื่นช่วยตอบด้วยครับตอนนี้แฟนเครียดมากๆ.
สวัสดีค่ะ หากมีเพศสัมพันธ์ โดยใช้ถุงยางอนามัย และใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% ดังนั้น จริงๆ แล้ว จึงอาจไม่จำเป็นต้องทานยาคุมฉุกเฉินไปค่ะสำหรับเลือดที่ออกหลังจากทานยาคุมฉุกเฉินไป 1 สัปดาห์ หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้หลังจากนั้น หากประจำเดือนยังไม่มา ก็อาจเกิดจากผลของยาคุมฉุกเฉินที่ทำให้ประจำเดือนมาช้าได้ค่ะ แต่หากรู้สึกเครียด ก็ควรลองตรวจหาการตั้งครรภ์ดู หากตรวจไม่พบ จะได้ไม่ต้องกังวล และให้รอประจำเดือนต่อไปก่อน ประจำเดือนก็จะมาในที่สุดค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ ซึ่งก็จะทำให้เรากังวลไปอีกว่าจะมีการตั้งครรภ์หรือไม่ อีกทั้งประสิทธิภาพของยาคุมฉุกเฉินก็ไม่ถือว่าดีมากนัก โดยจะช่วยป้องกันการตั้งครรภ์ได้ประมาณ 58%-95% ดังนั้น ควรเลือกใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น